צאגא כרסטוס מת בפריז ב-22 באפריל 1638 ממחלת הצדרת ונקבר ברואי מלמזון בחלקה סמוכה לזו של אנטוניו, מלך פורטוגל המודח. באפיטף המחורז על מצבת קברו, שחיבר המשורר קלוד מלוויל , מראשוני האקדמיה הצרפתית, נכתב בזו הלשון: "Ci gît le roi d'Ethiopie / L'original, ou la copie" (מלך כוש נטמן בזה / אמיתי, או מתחזה). המזרחן השוודי ביורנשטאהל , שביקר במקום ב-1770, לא איתר את המצבה, אך ראה ברשומות הכנסייה ציון לקבורתו של צאגא כרסטוס ופרטים הנוגעים למימונה על ידי הקרדינל רישלייה.
מקורות המידע על אודותיו.
חלק גדול מסיפור חייו של צאגא כרסטוס מקורו במה שסיפר הוא עצמו לשומעיו.
הדומיניקני ז'אן דה רֶשָׁה (Réchac; 1604–1660) כתב מפי צאגא כרסטוס את קורותיו מראשיתם ופרסם את הדברים בספר שראה אור בפריז כבר ב-1635. הפרטים המובאים בספרו של רֶשָׁה הועתקו בידי אחרים. עיקר הידיעות על צאגא כרסטוס מקורן בכתביו של הנזיר הפרנציסקני אוז'ן רוז'ה שחי בארץ ישראל בשנים 1629–1634. רוז'ה פגש בצאגא כרסטוס בירושלים ובנצרת, עקב אחרי המוצאות אותו גם בשנים הבאות ופרסם מה שידע בספרו "הארץ הקדושה" (1646). חייו של צאגא כרסטוס היו נושא לסיפורים לא מעטים, שרובם נשענו על החיבורים הללו של בני זמנו. מחקר מקיף על אודותיו (פורסם ב-2013) נערך על ידי סרז' ארולס והתבסס על מסמכים שנמצאו לו בגנזכים ברומא ובמקומות אחרים.
צפון-מערב אירופה
צפון-מערב אירופה הוא אזור משנה, המוגדר באופן רופף באירופה, והוא חופף את צפון ומערב אירופה. ניתן להגדיר את האזור הן גאוגרפית והן אתנוגרפית.
יש זיקה גנטית קרובה מאוד בקרב אוכלוסיות צפון-מערב אירופה.
בצפון-מערב אירופה ישנם בתי זיקוק רבים.
הגדרות גאוגרפיות.
מבחינה גאוגרפית, צפון-מערב אירופה מורכב, בדרך כלל, מהממלכה המאוחדת, אירלנד, בלגיה, הולנד, לוקסמבורג, צפון צרפת, צפון גרמניה, דנמרק, נורווגיה, שוודיה ואיסלנד. לעיתים, פינלנד, דרום גרמניה, שווייץ ואוסטריה נחשבות גם כחלק מצפון-מערב אירופה.
דרום צרפת אינה נחשבת בצפון-מערב אירופה, מכיוון שהיא נחשבת, בדרך כלל, מבחינה גאוגרפית ותרבותית, כחלק מאזור הים התיכון או דרום אירופה.
אקלים.
בצפון-מערב אירופה ישנן רוחות מערביות, שמתחזקות מאוד בחורף.
מאז סוף עידן הקרח האחרון, חווה אזור צפון-מערב אירופה שינויי אקלים מהירים ואינטנסיביים יותר מאשר במקומות אחרים. במהלך עידן הקרח האחרון התגלו כמה שינויים מהירים בטמפרטורת פני הים סביב איסלנד.
הגדרות אתנוגרפיות.
שפות גרמניות מדוברות באופן נרחב ברוב צפון-מערב אירופה, אם כי קיימות גם שפות אחרות, כולל שפות רומאניות, בצפון צרפת, ולוניה, לוקסמבורג וחלקים מסוימים בשווייץ. שפות קלטיות מדוברות לאורך השוליים המערביים של האי הבריטי ובחלקים מסוימים ב מדוברות שפות אורליות. לאזור יש גם היסטוריה חזקה של פרוטסטנטיות שמבדילה אותו משכנותיו הים תיכוניות, הדרום אירופאיות, המזרח אירופאיות והמדינות הסלאביות.
ההגדרה של צפון-מערב אירופה כמונח כולל לאותן מדינות אירופאיות שאינן נמצאות בדרום אירופה או במזרח אירופה, שימשה אנתרופולוגים, אאוגניקים ונורדיסטים בסוף המאה ה-19 עד אמצע המאה ה-20, שהשתמשו בצפון-מערב אירופה כמונח לאזור אירופה בה התרכזו בני הגזע הנורדי, בניגוד לאזורים המזרחיים והדרומיים של אירופה שהכילו עמים ים-תיכוניים, סלאבים ועמים אחרים שאינם נורדיים. על פי תפיסה זו, כל המדינות והאזורים הגרמאניים כמו צפון צרפת, המכילים באופן היסטורי מספר רב של אנשים ממוצא גאלי, נורמני ופרנקי גרמאני, ייכללו כצפון-מערב אירופה, בין השאר בשל השלטון הנורדי ששלט שם.
צפון מערב אירופה
ורה הקטנה
ורה הקטנה (ברוסית: Маленькая Вера) הוא סרט עלילתי סובייטי משנת 1988, בבימויו של וסילי פיצ'ול . הסרט הפך לאחד מסמלי הפרסטרויקה. זהו הסרט הסובייטי הראשון שבו הוצגו יחסי מין.
הקרנת הבכורה התקיימה במרץ 1988. הסרט הוצג גם במדינות רבות מחוץ לברית המועצות, בהן: אוסטרליה, איטליה, ארגנטינה, ארצות הברית, בלגיה, מזרח ומערב גרמניה, דנמרק, הונגריה, טורקיה, פינלנד, צרפת, דרום קוריאה ושוודיה.
שרון עמר
שרון עמר (נולד ב-10 בספטמבר 1976) הוא כדורגלן עבר ישראלי, ששיחק בעמדת הבלם.
קריירה.
עמר, התחיל את הקריירה שלו במחלקת הנוער של מכבי עירוני אשדוד. ב-25 באוגוסט 1995, עמר ערך את הופעת הבכורה שלו בקבוצה הבוגרת בניצחון 0-1 נגד הפועל קריית שמונה במסגרת גביע הטוטו. ב-17 במאי 1996, עמר הבקיע את שער הבכורה שלו בקבוצה בניצחון 1-2 נגד הפועל חדרה. עמר, שיחק בעירוני שנתיים והיה שותף לעלייה של הקבוצה לליגה הבכירה בסיום עונתו השנייה.
בקיץ , עמר חתם ביריבה העירונית, הפועל, בה שיחק חצי שנה שאחריה חתם בסקציה נס ציונה.
בקיץ , עמר חתם במ.ס. אשדוד שהקומה באותו קיץ. ב-16 באוקטובר 1999, עמר ערך את הופעת הבכורה שלו בליגת העל, בהפסד 2-0 להפועל פתח תקווה. עמר לא הירבה לשחק באשדוד ולכן בינואר הצטרף להפועל באר שבע, במדיה שיחק שנה וחצי. בבאר שבע, רשם עליית ליגה שנייה בקריירה. בקיץ , עמר חזר לאשדוד.
ב-23 ביוני 2002, עמר ערך את הופעת הבכורה שלו בזירה האירופית, בניצחון 0-5 נגד ברנו במסגרת גביע האינטרטוטו.
בהמשך הקריירה, שיחק בהפועל כפר סבא, הפועל אשקלון, עירוני קריית שמונה ולאחר מכן חזר לקדנציה שנייה בהפועל באר שבע, בה סיים את הקריירה.
צ'נגג'ואו
ילדי התרבות השלישית
ילדי התרבות השלישית (TCK, Third culture kids) או פרטים מהתרבות השלישית (TCI, Third culture individuals) הם אנשים שחיו וגדלו בסביבה ובתרבות שונה מזאת של הוריהם או של מדינת הלאום שלהם בחלק ניכר משנות התפתחותם. המונח "ילד" מתייחס לשנים המעצבות את התפתחות הפרט, ועל כן המונח חל גם על מבוגרים. ילדי התרבות השלישית עוברים בין תרבויות לפני שהזדמן להם לפתח את זהותם האישית והתרבותית באופן מלא. התרבות הראשונה של ילדים אלו מתייחסת לתרבות המדינה שממנה מקורם של ההורים, התרבות השנייה מתייחסת לתרבות של המקום בו מתגוררת המשפחה והתרבות השלישית מתייחסת לשילוב שתי התרבויות הללו. המונח ילדי התרבות השלישית יכול להיות מיושם על כל המעמדות החברתיים כולל סטודנטים, מהגרים ופליטים.
מקור השם.
המונח ילדי תרבות שלישית (Third culture kids) נטבע לראשונה על ידי החוקרים ג'ון ורות יוסים (John and Ruth Useem) בשנות החמישים לתיאור ילדים של אזרחי ארצות הברית העובדים ומתגוררים מחוץ לארצם. רות יוסים ועמיתיה (1963) תיארו אנשים שעברו חוויה כזו כבעלי סטנדרטים מובחנים של התנהגות בין אישית, נורמות הקשורות בעבודה, אורח חיים וסגנון תקשורת. סטנדרטים אלו יוצרים קבוצה תרבותית חדשה: ילדי התרבות השלישית. כך כתבה רות יוסים בשנת 1963:
קיי ברנמן איקין (Kay Branaman Eakin),יועצת החינוך לשעבר של משרד החוץ של ארצות הברית, עבדה עם משפחות אמריקאיות שחזרו לארצות הברית לאחר שהתגוררו בחו"ל. כך היא הגדירה את המושג ילדי תרבות שלישית- כשמישהו בילדותו בילה תקופת זמן משמעותית בתרבות אחת או יותר מלבד מקום המוצא, וכתוצאה מכך שילב אלמנטים בין התרבויות השונות.
קריירה שמובילה להיווצרות ילדי התרבות השלישית.
צבאית.
ילדי התרבות השלישית שיש להם הורים או אפוטרופוסים אנשי צבא הם בעלי רמות שונות של חשיפה לתרבות המקומית, זאת בשל האפשרות לגור בבסיס או מחוצה לו. לאלו שחיים מחוץ לבסיס או שאינם קשורים קשר הדוק לצבא (כגון: קבלנים), תהיה חשיפה גבוהה יותר ועיצוב תרבותי. ולאלו אשר יבלו את רוב זמנם בבסיס תהיה חשיפה נמוכה יותר ועיצוב תרבותי מינימלי. ילדים צבאיים שטבולים בתרבות מקומית מגיל לידה נוטים להראות רמה גבוהה מאוד של עיצוב תרבותי, ועם רילוקיישן הם עשויים להיצמד לתרבות האמורה במשך שנים, אם לא לכל אורך חייהם. רילוקיישן עבור ילדי תרבות שלישית ספציפיים אלה הוכח כפוגע מבחינה רגשית במיוחד.
מסגרות דיפלומטיות.
בעוד שחלק מהילדים חיים בצמוד לבסיסים צבאיים, חלק מילדי התרבות השלישית גדלים ממעבר ממדינה למדינה ביחידה דיפלומטית.
דתית.
ילדי מיסיונרים, בשליחות דתית, מבלים בדרך כלל את רוב זמנם בחו"ל יותר מכל ילדי התרבות השלישית ולרוב במדינה אחת. 85% מילדי המיסיונרים מבלים יותר מעשר שנים במדינות זרות ו-72% מתגוררים במדינה זרה אחת בלבד. מבין כל ילדי התרבות השלישית, הם בדרך כלל בעלי האינטראקציה הגבוהה ביותר עם האוכלוסייה המקומית, והאינטראקציה הנמוכה ביותר עם אנשים ממדינת הדרכון שלהם. להם גם הסיכוי הטוב ביותר שישתלבו בתרבות המקומית. ל -83% מילדי המיסיונרים יש לפחות הורה אחד עם תואר מתקדם. ילדים מיסיונרים מתקשים להסתגל לתרבות ההורים; רוב ילדי המסיונרים מזדהים בעיקר עם המדינה בה שירתו הוריהם.
עסקים.
קריירה נוספת שיכולה להוביל להיווצרות ילדי התרבות השלישית היא קריירה בעסקים. 63% מילדי התרבות השלישית בתחום העסקי התגוררו במדינות זרות לפחות עשר שנים, אך הם נוטים להתגורר במספר רב יותר של מדינות מאשר ילדים במשפחות מיסיונריות. ילדים אלה מקיימים אינטראקציה גבוהה למדי עם האוכלוסייה המארחת.
קריירות אחרות.
לא לכל משפחות ילדי התרבות השלישית יש אחת מארבע הקריירות המפורטות לעיל. קריירות אחרות כוללות:
מחקר שנערך לאחרונה בקטגוריה קריירות אחרות זיהה תת-קבוצה של ילדי התרבות השלישית שכותרתה כעת EdKids. מדובר בילדים שעוברים לארצות שונות עם הוריהם המחנכים בבתי הספר הבינלאומיים. זה יוצר פרדיגמה ייחודית של משפחה גרעינית שחוויותיה המשפחתיות-חברתיות-עבודה-בית-ספר- שזורות זו בזו.
מחקר.